ตอนนี้กินยาคุมอยู่ได้4วันแล้วค่ะ(วันนี้ประจำเดือนวันที่4พอดี) พึ่งกินกาแฟที่มีส่วนผสมของสมุนไพรไปเมื่อ2วันที่แล้ว มีผลลดประสิทธิภาพของยาคุมมั้ยคะ แล้วยาฆ่าเชื้อเวลาไอแล้วมีเสมหะกินได้มั้ยคะ จะลดประสิทธิภาพยาคุมมั้ยคะ
สวัสดีค่ะ ยาคุมกำเนิดมักเป็นยาที่มีฮอร์โมนรวมเพื่อช่วยไม่ให้ร่างกายอยู่ในภาวะที่สามารถตั้งครรภ์ได้ แต่เป็นยาที่สามารถทำปฏิกิริยากับยาอื่นได้มากยาที่อาจทำให้ยาคุมมีประสิทธิภาพต่ำลง ได้แก่1. ยาที่ทำให้ร่างกายกำจัดยาคุมกำเนิดออกมากผิดปกติ-ยาแก้ปวดแอสไพริน (aspirin)-ยาปฏิชีวนะ rifampicin-ยารักษาไมเกรน ergotamine-ยาที่ใช้รักษาโรคลมชัก เช่น Phenytoin, Phenobarbital-ยาต้านเศร้า2.ยาที่รบกวนการดูดซึมของยาคุมกำเนิด-ยาฆ่าเชื้อกลุ่มเพนนิซิลิน (penicillin) หรือ Chloramphenicol หรือ Tetracycline-ยาในกลุ่มซัลฟายาสมุนไพรต้องดูว่ามีสารใดอยู่ในนั้นค่ะ อาจจะต้องนำฉลากยาไปให้เภสัชกรหรือแพทย์ช่วยดูให้ดังนั้นหากจะใช้ยาได้ หากรับประทานยาคุมกำเนิดอยู่ ควรแจ้งให้แพทย์หรือเภสัชกรทราบทุกครั้ง เพื่อหลีกเลี่ยงการใช้ยาที่อาจลดประสิทธิภาพของยาคุมกำเนิดได้ค่ะแนะนำถ้าตอนนี้ไม่แน่ใจว่ายาที่กินจะมีผลต่อยาคุมกำเนิดหรือไม่ ควรใช้วิธีการคุมกำเนิดวิธีอื่นร่วมด้วยเช่นการใส่ถุงยางอนามัย จนกว่าประจำเดือนจะมาครั้งต่อไปคือไม่ได้ตั้งครรภ์ แล้วค่อยเริ่มทานยาคุมกำเนิดแผงใหม่ค่ะ ส่วนยาที่จะใช้ร่วมกันได้นั้นต้องปรึกษาแพทย์หรือเภสัชกรก่อนค่ะ